הילרי דאף

הילרי דאף (באנגלית: Hilary Duff; נולדה ב-28 בספטמבר 1987) היא שחקנית, זמרת, סופרת ואשת עסקים אמריקאית. היא החלה את קריירת המשחק שלה בגיל צעיר ובמהרה הפכה לאלילת נוער בזכות כיכובה בסדרת הטלוויזיה "ליזי מקגוויר" ובסרט המבוסס על הסדרה, "ליזי מקגוויר ממריאה לרומא" (2003). לאחר מכן, היא הופיעה במספר רב של סרטי מיינסטרים כמו "הצוערת קלי" (2002), "סוכן סמוי קודי בנקס" (2003), "12 במחיר 1" (2003) ו"סיפור סינדרלה" (2004). מאוחר יותר היא הופיעה בסרטים עצמאיים בעיקר בתפקידים למבוגרים, בין היתר גילמה כוכבת פופ מופקרת בסרט "מלחמה בע"מ" (2008), נערה מתאבדת ומרדנית בסרט "החיים על פי גרטה" (2009) ובדמותה של שרון טייט בסרט השנוי במחלוקת "The Haunting of Sharon Tate"‏ (2019). בשנים 2015–2021 כיכבה דאף בתפקיד קלסי פיטרס בסדרה המקורית של TV Land, "יאנגר", עליה קיבלה שתי מועמדויות לפרס בחירת הקהל, והחל מ-2022 מככבת בסדרה "איך פגשתי את אבא", בתפקיד הראשי של סופי. דאף הגיעה לראשונה לתודעה בתעשיית המוזיקה לאחר שהוציאה את אלבום האולפן הראשון שלה, "Santa Claus Lana" ‏(2002). אלבומה השני, "Metamorphosis"‏ (2003), זכה להצלחה עצומה, עמד בראש מצעד בילבורד 200 וקיבל מעמד של אלבום פלטינה משולשת על ידי איגוד תעשיית ההקלטות האמריקאי. היא זכתה להצלחה מסחרית משמעותית עם אלבומי הפלטינה והזהב הבאים שלה שיצאו דרך הוליווד רקורדס; "Hilary Duff" ‏(2004), "Most Wanted"‏ (2005) ו"Dignity" ‏(2007). דאף נולדה ביוסטון, טקסס, לבוב וסוזן דאף. יש לה אחות בוגרת בשם היילי. בעידודה של אמה למדה משחק, שירה ובלט בנעוריה, ואף השתתפה בכמה פסטיבלים ברחבי ארצות הברית. ב-1993, עברה עם אמה ואחותה לקליפורניה. האחיות הופיעו בפרסומות טלוויזיה. בעקבות קריירת המשחק, דאף החלה ללמוד מהבית מגיל שמונה. ב-2007 הכירה את שחקן ההוקי קרח מייק קומרי. הזוג נישא ב-2010. ב-2012 נולד בנם. ב-2014 השניים נפרדו וב-2015 התגרשו. ב-2017 התחילה לצאת עם המוזיקאי מתיו קומה. ב-2018 נולדה בתם. ב-2019 השניים נישאו. ב-2021 נולדה להם בת נוספת. רוב תפקידי המשחק הראשונים של הילרי היו קטנים ולא משמעותיים. בין השאר ניתן למנות הופעת אורח במיני-סדרה של הולמרק, "אשה אמיתית" בשנת 1997 ושנה לאחר מכן, ב-1998 בסדרת דרמה קומית בשם "Playing By Heart", לצד אנג'לינה ג'ולי, דניס קווייד ושון קונרי. עם הזמן התחילה לקבל תפקידים משמעותיים יותר ולוהקה בתפקיד ראשי בסרט "קספר פוגש את וונדי" (1998) בתפקיד המכשפה הצעירה וונדי. לאחר מכן הופיעה בסרט הטלוויזיה "אספן הנשמות" (1999) לצד ברוס גרינווד ומליסה גילברט ואף זכתה על הופעתה בו בפרס "Young Artist Award" על ההופעה הטובה ביותר בסרט טלוויזיה. בשנת 2001 השתתפה בקומדיית מצבים בשם "ליזי מקגוויר". הסדרה זיכתה אותה בפרסום רב, ובזכותה יצא הסרט "ליזי מקגוויר ממריאה לרומא". באותה שנה יצא גם הסרט סוכן סמוי קודי באנקס בכיכובה. שנה לאחר מכן הופיעה בסרט טבע האדם לצדה של פטרישה ארקט, ולאחר מכן השתתפה דאף בסרט "בקול גדול" עם השחקן הבריטי אוליבר ג'יימס. בעקבות פרסומה, השתתפה במספר סרטים נוספים כמו "12 במחיר 1", הגבר המושלם, החניכה קלי ו"סיפור סינדרלה". בשנת 2006 שיחקה בסרט "בנות חומרניות", בו היא משחקת יחד עם אחותה היילי. באותה שנה היא הופיעה בתפקיד עצמה בטלנובלה "Rebelde". בנוסף באותה השנה השיקה דאף בושם בשם "With Love", שכלל גם קליפ ייעודי. ובשנת 2009 ליין בגדים לחברת DKNY בארצות הברית. בשנת 2008, דאף שיחקה בסרטים .War, Inc (בו היא משחקת זמרת מפונקת) וב- !Foodfight, בו היא דיבבה דמות בשם SunShine Goodness. ב-2009, היא שיחקה בתפקיד ראשי בסרט החיים על פי גרטה בו היא מגלמת את גרטה, ילדה דיכאונית עם נטיות אובדניות הנשלחת לחופשת קיץ בבית סבה. בהמשך השנה שיחקה בדרמה הקומית "מה שעולה למעלה" בתפקיד ראשי. באותה שנה, היא התארחה בסדרות: "חוק וסדר: מדור מיוחד", "אחת שיודעת" ו"הלוחשת לרוחות". באוקטובר 2010 יצא לאור ספרה הראשון של דאף "Elixir". באותה שנה היא התארחה בפרק בסדרה "קומיוניטי". בשנת 2012, היא כיכבה בסרט "היא רוצה אותי" לצידו של ג'וש גד, ושימשה כשופטת אורחת בתוכנית "פרויקט מסלול". ב-2013, היא התארחה בסדרה "שני גברים וחצי" ודיבבה את דמותה של ג'סיקה בסדרה "מגלים עם דורה". החל ממרץ 2015 היא מופיעה באחד התפקידים הראשיים בדרמה הקומית "יאנגר". ב-2016, היא שיחקה את דמותה של אמנדה בסרט העצמאי "Flock of Dudes". אחרי הסרט "ליזי מקגוויר ממריאה לרומא" בו שרה את השיר "What Dream Are Made Of" (כאשר פאלו ניסה לרמות אותה) ראו כי לדאף הצעירה יש פוטנציאל בתחום השירה ומשם התחילה דאף לעסוק במוזיקה. השיר הראשון שהקליטה דאף היה "I Can't Wait" שהופיע בפסקול המקורי לסדרה "ליזי מקגוויר". אלבום הבכורה שלה "Santa Claus Lane" היה אוסף של שירי חג המולד. האלבום נכנס לתחתית רשימת 200 האלבומים הנמכרים של בילבורד ולמקום השלישי ברשימת אלבומי הילדים. לאחר מכן הוציאה אלבום נוסף "Metamorphosis" ("שינוי צורה"). Metamorphosis הגיע למקום הראשון במכירות במצעד האמריקאי ובמצעד הקנדי והגיע למספר מכירות גדול ואף זכה בפלטינה כפולה. בעקבות הצלחתה כזמרת הוציאה מספר אלבומים נוספים, ביניהם "Hilary duff" ו-"Most wanted". באפריל 2007 הוציאה דאף את אלבומה הרביעי Dignity. באפריל 2015, יצא הסינגל הראשון "Sparks" מתוך האלבום החמישי שלה, "Breathe In. Breathe Out." שיצא ב-12 ביוני 2015. 2002: Santa Claus Lane 2003: Metamorphosis 2004: Hilary Duff 2007: Dignity 2015: .Breathe In. Breathe Out 2005: Disney Artist Karaoke Series: Hilary Duff 2005: Most Wanted 2006: 4Ever Hilary 2008: Best of Hilary Duff 2009: Metamorphosis / Hilary Duff / Dignity 2003: Metamorphosis Remixes 2007: Dignity Remix 2004: The Girl Can Rock 2009: Live at Gibson Amphitheatre: August 15, 2007 2003–2004: Metamorphosis Tour 2004–2005: Most Wanted Tour 2005–2006: Still Most Wanted Tour 2007–2008: Dignity Tour אתר האינטרנט הרשמי של הילרי דאף הילרי דאף, ברשת החברתית פייסבוק הילרי דאף, ברשת החברתית אקס (טוויטר) הילרי דאף, ברשת החברתית אינסטגרם הילרי דאף, ברשת החברתית טיקטוק הילרי דאף, סרטונים בערוץ היוטיוב הילרי דאף, ברשת החברתית Goodreads הילרי דאף, במסד הנתונים הקולנועיים IMDb (באנגלית) הילרי דאף, באתר "אידיבי", מאגר הידע העברי לקולנוע ישראלי ועולמי הילרי דאף, באתר AllMovie (באנגלית) הילרי דאף, באתר Rotten Tomatoes (באנגלית) הילרי דאף, באתר Box Office Mojo (באנגלית) הילרי דאף, באתר Metacritic (באנגלית) הילרי דאף, במסד הנתונים הקולנועיים KinoPoisk (ברוסית) הילרי דאף, באתר אפל מיוזיק (באנגלית) הילרי דאף, באתר ספוטיפיי הילרי דאף, באתר סאונדקלאוד (באנגלית) הילרי דאף, באתר Last.fm (באנגלית) הילרי דאף, באתר AllMusic (באנגלית) הילרי דאף, באתר MusicBrainz (באנגלית) הילרי דאף, באתר דיזר הילרי דאף, באתר Yandex.Music (ברוסית) הילרי דאף, באתר Discogs (באנגלית) הילרי דאף, באתר Songkick (באנגלית) הילרי דאף, באתר Genius הילרי דאף, באתר SecondHandSongs הילרי דאף, באתר בילבורד (באנגלית) הילרי דאף, באתר טיידל (באנגלית) מערכת יחסים, דאף חדש: בתולת הברזל של אמריקה תככב בסיטקום על סקס, באתר Xnet‏, 30 באפריל 2014 Login • Instagram, www.instagram.com With Love Hilary Duff for women נאוה סילוורה‏, הילרי דאף תעצב ל-DKNY, באתר וואלה, 15 בפברואר 2009